
1. Pamata nosacījumi
1.1. Astoto Starptautisko Baltijas baleta konkursu Rīgā, Latvijā, organizē Latvijas Baleta un dejas ģilde un MIKC NMV Rīgas Baleta skola. Konkurss norisinās no 2027. gada 27. jūnija līdz 1. jūlijam.
1.2. Konkursa mērķi:
• atklāt jaunos talantus un nodrošināt iespēju radošai pašizpausmei;
• pilnveidot radošas personības izpildījuma meistarību ceļā uz izcilību;
• attīstīt horeogrāfisko izglītību;
• saglabāt klasiskā baleta tradīcijas un attīstīt radošumu atbilstoši laikmeta tendencēm;
• pilnveidot pedagoģisko darbu jaunās paaudzes profesionālajā audzināšanā;
• attīstīt starptautisko radošo sadarbību;
• nodrošināt kultūras apmaiņu.
1.3. Konkursā var piedalīties klasiskā baleta dejotāji un profesionālo klasiskā baleta skolu audzēkņi, ja viņi atbilst konkursa prasībām.
1.4. Konkursā dejotāji piedalās trīs vecuma grupās:
• Jaunākā grupa – 12–14 gadi*;
• Vidējā grupa – 15–18 gadi*;
• Vecākā grupa – 19–26 gadi*.
* Vecums konkursa sākuma dienā.
1.5. Konkurss notiek trīs kārtās Solo un Pas de Deux nominācijās.
Jaunākajā un vidējā grupā
Solo nominācijā sagatavo divas klasiskās dejas variācijas un vienu laikmetīgās dejas solo.
Pas de Deux nominācijā sagatavo vienu Pas de Deux un vienu laikmetīgās dejas duetu.
Vecākajā grupā
Solo nominācijā sagatavo trīs klasiskās dejas variācijas un vienu laikmetīgās dejas solo.
Pas de Deux nominācijā sagatavo divus Pas de Deux un vienu laikmetīgās dejas duetu.
1) Pirmā kārta – video
(visas nominācijas un vecuma grupas)
• viena klasiskās dejas variācija vai Pas de Deux saskaņā ar sarakstu (3. pielikums);
• laikmetīgās/mūsdienu dejas solo vai duets no 20.–21. gs. repertuāra.
* Jaunākās grupas dalībnieki klasisko variāciju var izpildīt saskaņā ar sarakstu (3. pielikums) vai arī izpildīt iestudētu līdzvērtīgu klasisko variāciju.
2) Otrā kārta – publisks izpildījums
(visas nominācijas un vecuma grupas)
• viena klasiskās dejas variācija vai Pas de Deux saskaņā ar sarakstu (3. pielikums);
• laikmetīgās/mūsdienu dejas solo vai duets no 20.–21. gs. horeogrāfijas repertuāra.
* Jaunākās grupas dalībnieki klasisko variāciju var izpildīt saskaņā ar sarakstu (3. pielikums) vai arī izpildīt iestudētu līdzvērtīgu klasisko variāciju.
** Pirmajā un otrajā kārtā dalībnieki var izpildīt vienas un tās pašas klasiskās dejas variācijas.
3) Trešā kārta – fināls – publisks izpildījums
Solo nominācija
Jaunākā grupa
• viena klasiskās dejas variācija saskaņā ar 3. pielikumu, kas neatkārtojas no otrās kārtas.
Vidējā grupa
• divas klasiskās dejas variācijas, no kurām viena var atkārtoties no otrās kārtas.
Vecākā grupa
• divas klasiskās dejas variācijas, kas neatkārtojas no otrās kārtas.
Pas de Deux nominācija
Jaunākā grupa
• viens Pas de Deux, kas var atkārtoties no otrās kārtas.
Vidējā grupa
• viens Pas de Deux, kas var atkārtoties no otrās kārtas.
Vecākā grupa
• viens Pas de Deux, kas neatkārtojas no otrās kārtas.
1.6. Klasiskās un laikmetīgās/mūsdienu dejas solo variācijas nedrīkst pārsniegt 3 minūtes, dueti – 5 minūtes. Pas de Deux ilgums nedrīkst pārsniegt 12 minūtes.
1.7. Laikmetīgās/mūsdienu dejas programmas izpildītājiem nepieciešama oriģinālmūzikas un oriģinālhoreogrāfijas autoru atļauja darbu publiskai izpildīšanai konkursā.
1.8. Otrajā kārtā piedalās dalībnieki, kuri pēc videomateriālu izvērtēšanas saņem konkursa organizatoru apstiprinājumu.
1.9. Uzvarētāji un izteiksmīgākie dejotāji saskaņā ar žūrijas lēmumu tiek iekļauti Galā koncerta programmā.
1.10. Pēc otrās kārtas finālā iekļūst 50 % labāko dejotāju atbilstoši iegūtajam punktu skaitam.
2. Kalendāra programma IBBC VIII 2027
27.06.2027. Svētdiena
9.00–19.00 – Ierašanās un dalībnieku reģistrācija Rīgas Baleta skolā
9.00–14.00 – Meistarklases Rīgas Baleta skolā
14.00–19.00 – Mēģinājumi Rīgas Baleta skolā
28.06.2027. Pirmdiena
9.00–14.00 – II kārtas mēģinājums Latvijas Nacionālajā operā
15.00–20.00 – II kārta Latvijas Nacionālajā operā
Žūrijas pārrunas
29.06.2027. Otrdiena
9.00–14.00 – III kārtas mēģinājums Latvijas Nacionālajā operā
15.00–20.00 – III kārta – FINĀLS
Žūrijas pārrunas
30.06.2027. Trešdiena
9.00–20.00 – Meistarklases, pārrunas ar dalībniekiem un mēģinājumi Galā koncertam Rīgas Baleta skolā
01.07.2027. Ceturtdiena
12.00–16.00 – Galā koncerta mēģinājums Latvijas Nacionālajā operā un baletā
19.00–22.00 – Apbalvošana un Lieliskais Galā koncerts
3. Diskvalifikācija
3.1. Starptautiskā žūrija var diskvalificēt dalībnieku, ja:
3.1.1. netiek izmantota kvalitatīva fonogramma;
3.1.2. konkursanta programma neatbilst prasībām, kas nodrošina skaidru konkurenci;
3.1.3. laikmetīgās/mūsdienu dejas ilgums pārsniedz noteikto hronometrāžu par vairāk nekā 30 sekundēm.
4. Žūrija
4.1. Konkursantus vērtē starptautiska žūrija, kurā darbojas baleta kompāniju un baletskolu vadītāji.
4.2. Konkursa laikā žūrija darbojas saskaņā ar organizatoru apstiprinātiem statūtiem un noteikumiem.
4.3. Žūrijas lēmums ir galīgs un nav apstrīdams.
5. Vērtēšanas sistēma
5.1. Žūrija konkursantus vērtē 10 punktu sistēmā, kuru apstiprina konkursa organizatori.
5.2. Par katru konkursanta sniegumu tiek piešķirts atsevišķs punktu skaits. Punkti tiek summēti un veido gala rezultātu.
5.3. Fināla kārtas rezultāti tiek apspriesti žūrijas diskusijās, ņemot vērā laureāta kopējo sniegumu visās kārtās.
6. Balvas
6.1. Jaunākā grupa
• Pirmā vieta – apmācība Eiropas labākajās baleta skolās;
• Otrā vieta – apmācība Eiropas labākajās baleta skolās;
• Trešā vieta – apmācība Eiropas labākajās baleta skolās.
*** Jaunākajai grupai paredzētas arī sadarbības partneru un sponsoru speciālbalvas, ja tādas tiek piešķirtas.
6.2. Vidējā grupa
• Pirmā vieta – 1500 EUR;
• Otrā vieta – 1000 EUR;
• Trešā vieta – 500 EUR.
6.3. Vecākā grupa
• Pirmā vieta – 1500 EUR;
• Otrā vieta – 1000 EUR;
• Trešā vieta – 500 EUR.
6.4. Katram dalībniekam tiek pasniegts diploms.
6.5. Uzvarētāju balvas tiks pasniegtas Galā koncerta ceremonijā 2027. gada 1. jūlijā.
6.6. Laureāti, kuri atsakās no dalības Galā koncertā, zaudē tiesības saņemt balvu.
7. Konkursa izloze
7.1. Konkursants reģistrācijas laikā saņem kārtas numuru.
8. Pieteikums
8.1. Kandidāta pieteikums konkursam jānosūta uz IBBC 2027 e-pasta adresēm info@ibbc.lv un reginak@latnet.lv līdz 2027. gada 17. aprīlim.
8.2. Nepieciešamā informācija:
• pieteikuma veidlapa;
• 1. kārtas videoieraksts;
• kandidāta CV, kurā iekļautas ziņas par konkursantu, baleta izglītību, radošo pieredzi un dalību konkursos (CV var būt angļu vai latviešu valodā, Microsoft Word formātā);
• preses publikāciju kopijas par dalībnieku, ja tādas ir;
• viens augstas kvalitātes dalībnieka fotoattēls baleta tērpā un pozā (bukletam) un viens portreta fotoattēls;
• dalības maksas samaksas apliecinājums.
9. Finansiālie noteikumi
9.1. Dalības maksa (150 EUR solistiem un 200 EUR duetiem) jāiemaksā Latvijas Baleta un dejas ģildes bankas kontā.
9.2. Visus bankas komisijas izdevumus sedz kandidāts.
9.3. Dalības maksa netiek atmaksāta.
9.4. Bankas rekvizīti
Biedrība “Latvijas Baleta un Dejas Ģilde”
Kalnciema iela 12, Rīga, LV-1048
Reģ. Nr. LV 40008065359
AS “Swedbank”
LV31HABA0551002469952
HABALV22
10. Organizācija
10.1. Konkursu organizē Latvijas Baleta un dejas ģilde un Rīgas Baleta skola sadarbībā ar Latvijas Nacionālo operu un baletu. Konkursa laikā tiek izveidots konkursa sekretariāts, kas palīdz risināt organizatoriskos jautājumus.
11. Apstiprinājums un korespondence
11.1. Parakstot pieteikumu, konkursanti apstiprina, ka piekrīt visām nolikuma prasībām un apņemas tās izpildīt, savlaicīgi sazinoties ar organizatoriem.
11.2. Konkursa organizatori apņemas informēt kandidātu par dalības apstiprināšanu līdz 2027. gada 16. maijam.
12. Vispārīgie jautājumi
12.1. VIII Starptautiskā Baltijas baleta konkursa organizatori patur tiesības ierakstīt un fotografēt konkursa programmu, kā arī izmantot un publicēt video un foto materiālus visu veidu sabiedrisko attiecību un reklāmas kampaņās, interneta portālos un televīzijā.
12.2. Konkursanti par iepriekš minēto materiālu izmantošanu atlīdzību nesaņem un nevar pretendēt uz fotogrāfiju vai videoierakstu autortiesībām.
12.3. Jebkāda konkursa logotipa izmantošana internetā vai ražošanā ir iespējama par noteiktu atlīdzību, saņemot konkursa organizatoru rakstisku atļauju.
12.4. Visi ar mūzikas vai horeogrāfijas autortiesībām saistītie jautājumi konkursantiem jāatrisina pašiem. Konkursa organizatori nav atbildīgi par konkursantu neizpildītajām autortiesību saistībām.
12.5. Plašsaziņas līdzekļu pārstāvju un žurnālistu dalību konkursā var pieteikt, sazinoties ar konkursa organizatoriem pa e-pastu info@ibbc.lv, baleta.gilde@inbox.lv vai pa tālruni +371 29190322.
12.6. Neskaidrību gadījumā starp šā dokumenta tulkojumiem priekšroka tiek dota latviešu valodas variantam.
Konkursa mākslinieciskā vadītāja – Regīna Kaupuža
Kontaktinformācija:
info@ibbc.lv
baleta.gilde@inbox.lv
reginak@latnet.lv
tālr. +371 29190322

